**Balatonföldvár Város Önkormányzata Képviselő-testületének**

**9/2022. (V. 27.) önkormányzati rendelete**

**a díjköteles parkolás szabályozásáról szóló 7/2017. (III.22.) önkormányzati rendelet módosításáról**

Balatonföldvár Város Önkormányzatának Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A díjköteles parkolás szabályozásáról szóló 7/2017. (III.22.) önkormányzati rendelet 6. § (1) és (2) bekezdése helyébe a következő rendelkezések lépnek:

„(1) A fizető parkolókat a képviselő-testület parkolási övezetenként jelöli ki. A parkolási övezetek megnevezése:

*a)* I. Kiemelt parkolási övezet,

*b)* II. Belvárosi parkolási övezet,

*c)* III. Strandi parkolási övezet.

(2) A fizető parkolókat, közszolgáltatási szerződés alapján, a Balatonföldvári Nonprofit Kft. (8623 Balatonföldvár, Petőfi Sándor utca 1.) tartja fenn és üzemelteti. Ügyfélszolgálata: 8623 Balatonföldvár, Erzsébet utca 50. (kilátó épületében).”

**2. §**

(1) A díjköteles parkolás szabályozásáról szóló 7/2017. (III.22.) önkormányzati rendelet 7. § (1) és (2) bekezdése helyébe a következő rendelkezések lépnek:

„(1) A parkolásért fizetendő várakozási díjat, a közúti közlekedésről szóló 1988. évi I. törvény 15/A. § (5)-(6) bekezdésében meghatározott mérték figyelembevételével, a képviselő-testület a 2. melléklet szerint állapítja meg.

(2) A várakozási díj napijegy esetén 24 óra időtartamra kerül megállapításra.”

(2) A díjköteles parkolás szabályozásáról szóló 7/2017. (III.22.) önkormányzati rendelet 7. §-a a következő (3) bekezdéssel egészül ki:

„(3) Napijegy vásárlására a II. Belvárosi parkolási övezetben és a III. Strandi parkolási övezetben van lehetőség.”

**3. §**

A díjköteles parkolás szabályozásáról szóló 7/2017. (III.22.) önkormányzati rendelet 11. §-a helyébe a következő rendelkezés lép:

**„11. §**

A Földvár-kártya szabályozásáról szóló önkormányzati rendelet szerinti Városkártya birtokosa az 1. melléklet 2-3. pontja szerinti II. Belvárosi parkolási övezet és a III. Strandi parkolási övezet tekintetében mentesül a 2. mellékletben meghatározott várakozási díj megfizetése alól a tulajdonában lévő egy díjköteles gépjármű vonatkozásában. A mentesség a Városkártya birtokos gazdasági társaságának tulajdonában lévő gépjárműre is érvényesíthető. A gépjármű rendszáma a Városkártyán megjelölésre kerül.”

**4. §**

A díjköteles parkolás szabályozásáról szóló 7/2017. (III.22.) önkormányzati rendelet 12. § (2) és (3) bekezdése helyébe a következő rendelkezések lépnek:

„(2) A fizető parkolók jogosulatlan használatáért pótdíjat kell fizetni. A pótdíj mértékére a közúti közlekedésről szóló 1988. évi I. törvény 15/C. § (1)-(2) bekezdésében foglaltakat kell alkalmazni.

(3) A 14. § (2) bekezdése szerinti eljárásban, mentesül a pótdíjfizetési kötelezettség alól az üzembentartó, amennyiben a pótdíjfizetési felszólításon szereplő befejező időpontot követő 5 percen belül várakozási díj fizetési kötelezettségének eleget tett.”

**5. §**

A díjköteles parkolás szabályozásáról szóló 7/2017. (III.22.) önkormányzati rendelet 13. § (4) bekezdése helyébe a következő rendelkezés lép:

„(4) Amennyiben az üzembentartó a kiszabott pótdíjfizetési kötelezettségét nem teljesíti, az önkormányzat a követelését bírósági úton érvényesíti.”

**6. §**

A díjköteles parkolás szabályozásáról szóló 7/2017. (III.22.) önkormányzati rendelet 14. § (4) bekezdése helyébe a következő rendelkezés lép:

„(4) A pótdíj kiszabását eredményező szabálytalanságot az üzemeltető képfelvétellel bizonyítja. A képfelvételt a panasz elbírálásáig vagy a pótdíj befizetéséig meg kell őrizni.”

**7. §**

(1) A díjköteles parkolás szabályozásáról szóló 7/2017. (III.22.) önkormányzati rendelet 1. melléklete helyébe az 1. melléklet lép.

(2) A díjköteles parkolás szabályozásáról szóló 7/2017. (III.22.) önkormányzati rendelet 2. melléklete helyébe a 2. melléklet lép.

**8. §**

A díjköteles parkolás szabályozásáról szóló 7/2017. (III.22.) önkormányzati rendelet

*a)* 3. § (2) bekezdésében a „jármű” szövegrész helyébe a „gépjármű” szöveg,

*b)* 4. § (1) bekezdésében a „KPM-BM rendelet” szövegrész helyébe a „KPM-BM együttes rendelet” szöveg,

*c)* 5. § (3) bekezdésében a „parkolási” szövegrész helyébe a „várakozási” szöveg,

*d)* 9. § (2) bekezdésében a „Motorkerékpár esetében” szövegrész helyébe a „Motorkerékpár és segédmotoros kerékpár esetében” szöveg,

*e)* 13. § (1) bekezdésében a „Motorkerékpár esetén” szövegrész helyébe a „Motorkerékpár és segédmotoros kerékpár esetén” szöveg

lép.

**9. §**

Hatályát veszti a díjköteles parkolás szabályozásáról szóló 7/2017. (III.22.) önkormányzati rendelet

*a)* 2. § a) és b) pontja,

*b)* 10. § (1) bekezdés a) pontja,

**10. §**

Ez a rendelet 2022. július 1-jén lép hatályba.

Balatonföldvár, 2022. április 21.

**Holovits György Huba Köselingné dr. Kovács Zita**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2022. május 27. napján.

 **Köselingné dr. Kovács Zita**

 **jegyző**

*1. melléklet*

„*1. melléklet*

**Fizető parkolók jegyzéke**

1. **I. Kiemelt parkolási övezet:**

1.1. a Rákóczi Ferenc utca déli oldalán a Széchényi Imre utca és a Bajcsy-Zsilinszky utca közötti szakaszon,

1.2. a kikötő bejárata előtti téren

kialakított és/vagy táblával kijelölt területek.

2. **II. Belvárosi parkolási övezet:**

2.1. a Bajcsy-Zsilinszky utca két oldalán,

2.2. a Vak Bottyán utca délkeleti részén,

2.3. a Vak Bottyán utcában a vasúti pályaudvarnál,

2.4. a Vak Bottyán utcában a nyilvános wc előtt,

2.5. a Piac téren a termelői piac mellett,

2.6. a Motel sétány két oldalán,

2.7. a Széchényi Imre utca Spur István utcához csatalakozó jobb oldalán,

2.8. a Spur István utca két oldalán a Liszt Ferenc utca és a Kisfaludy utca kereszteződéséig,

2.9. a Liszt Ferenc utca két oldalán

kialakított és/vagy táblával kijelölt területek.

3. **III. Strandi parkolási övezet:**

3.1. a Somogyi Béla utcában a Keleti strand bejáratától mindkét irányban 300 m hosszan az út mellett,

3.2. a Hunyadi János utca két oldalán,

3.3. a Rákóczi Ferenc utcában a Nyugati stand területétől keletre lévő téren,

3.4. a Rákóczi Ferenc utcában a Nyugati strandtól a kutyafürdetőig és a kutyafürdető bejáratától nyugatra az első beépített ingatlanig az út mellett

kialakított és/vagy táblával kijelölt területek.”

*2. melléklet*

„*2. melléklet*

**Üzemeltetési idő, várakozási díj**

|  |  |  |  |  |
| --- | --- | --- | --- | --- |
|  | **A** | **B** | **C** | **D** |
| **1** | **Parkolási övezet** | **Üzemeltetési idő** | **Várakozási díj****óránként** | **Várakozási****díj****napijegy** |
| **2** | **I. Kiemelt parkolási övezet** | Május 1 – szeptember 30.9.00 – 21.00 óráig | 450 Ft | Nincs |
| **3** | **I. Kiemelt parkolási övezet** | Október 1 – április 30.9.00 – 18.00 óráig | 300 Ft | Nincs |
| **4** | **II. Belvárosi parkolási övezet****vasúti pályaudvar kivételével** | Május 1 – szeptember 30.9.00 – 21.00 óráig | 350 Ft | 2.100 Ft |
| **5** | **II. Belvárosi parkolási övezet****vasúti pályaudvar** | Május 1 – augusztus 31.9.00 – 21.00 óráig | 350 Ft | 2.100 Ft |
| **6** | **III. Strandi parkolási övezet** | Június 1 – augusztus 31.9.00 – 21.00 óráig | 350 Ft | 2.100 Ft |

”